LIETUVOS RESPUBLIKOS SUSISIEKIMO MINISTRO

ĮSAKYMAS

DĖL SAUGAUS EISMO AUTOMOBILIŲ KELIAIS ĮSTATYMO ĮGYVENDINIMO

2008 m. sausio 21 d. Nr. 3-13

Vilnius

Vadovaudamasis Lietuvos Respublikos saugaus eismo automobilių keliais įstatymo (Žin., 2000, Nr. 92-2883; 2007, Nr. 128-5213) 10 straipsnio 1 dalimi:

1. Tvirtinu Saugaus eismo automobilių keliais įstatyme Susisiekimo ministerijai pavestų funkcijų atsakingų vykdytojų sąrašą (neskelbiamas).

2. Įgalioju:

2.1. Lietuvos automobilių kelių direkciją prie Susisiekimo ministerijos:

2.1.1. organizuoti eismo dalyvių švietimą eismo saugumo srityje;

2.1.2. tvirtinti normatyvinius statybos techninius dokumentus (išskyrus kelių techninius reglamentus), nustatančius kelių rekonstrukcijos, kelių projektavimo, kelių saugumo audito reikalavimus;

2.1.3. su Vidaus reikalų ministerija suderinti ir patvirtinti tvarką ir atvejus, kurioje būtų numatyta, kada taisomuose kelių (gatvių) ruožuose keliuose dirbantys asmenys gali reguliuoti eismą;

2.2. Valstybinę kelių transporto inspekciją prie Susisiekimo ministerijos:

2.2.1. organizuoti motorinių transporto priemonių ir jų priekabų techninės būklės kontrolę;

2.2.2. nustatyti techninius motorinių transporto priemonių ir jų priekabų reikalavimus;

2.2.3. nustatyti motorinių transporto priemonių ir jų priekabų gamybos ir perdirbimo reikalavimus;

2.2.4. organizuoti vairuotojų vairavimo ir poilsio režimo kontrolę;

2.2.5. išduoti leidimus atlikti motorinių transporto priemonių ir jų priekabų privalomą techninę apžiūrą teisės aktų reikalavimus atitinkančioms įmonėms;

2.2.6. tvirtinti motorinių transporto priemonių ir jų priekabų kategorijų ir klasių pagal konstrukciją reikalavimus;

2.2.7. nustatyti motorinių transporto priemonių, priekabų, kurioms uždrausta dalyvauti viešajame eisme, remonto ir techninės ekspertizės reikalavimus ir atlikimo tvarką;

2.2.8. nustatyti vairuotojų pirminio mokymo tvarką;

2.2.9. nustatyti pradedančiųjų vairuotojų papildomo mokymo tvarką;

2.2.10. nustatyti C1, C1E, C, CE, D1, D1E, D, DE kategorijų motorinių transporto priemonių vairuotojų papildomo (tęstinio) mokymo tvarką;

2.2.11. nustatyti motorinių transporto priemonių vairuotojų, nuolat pažeidinėjančių Kelių eismo taisyklių reikalavimus ir už tai nubaustų administracine tvarka, įskaitant vairavimo teisės atėmimą, papildomo mokymo tvarką;

2.2.12. nustatyti ir patvirtinti šeimos narių, siekiančių įgyti teisę vairuoti B1 ar B kategorijų transporto priemones, mokymo tvarką;

2.2.13. nustatyti ir patvirtinti reikalavimus vairavimo instruktoriams ir mokymo įstaigoms bei teritorijoms, kuriose bus mokoma pradėti vairuoti motorinę transporto priemonę.

3. Pavedu šio įsakymo vykdymo kontrolę ministerijos sekretoriui R. Gradauskui.

SUSISIEKIMO MINISTRAS	ALGIRDAS BUTKEVIČIUS